Številka: 60301-5/2022/3

Datum: 5. 5. 2022

Na podlagi sedmega odstavka 40. člena Zakona o visokem šolstvu (Uradni list RS,
št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE in 57/21 – odl. US), šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in 28. člena Pravilnika o razpisu za vpis in izvedbi vpisa v visokem šolstvu (Uradni list RS, št. 4/16, 3/17, 4/18, 3/19, 26/20 in 6/22) je Vlada Republike Slovenije na 372. dopisni seji dne 5. 5. 2022 pod točko
15 sprejela naslednji

S K L E P :

o soglasju k omejitvam vpisa v dodiplomske in enovite magistrske študijske programe

na javnih in koncesioniranih visokošolskih zavodih v študijskem letu 2022/2023

I

Vlada Republike Slovenije je dala soglasje k omejitvam vpisa, ki so jih sprejeli:

* Senat Univerze v Ljubljani dne 16. 11. 2021 ter 19. 4. 2022;
* Senat Univerze v Mariboru dne 23. 11. 2021;
* Senat Univerze na Primorskem dne 17. 11. 2021;
* Senat Univerze v Novi Gorici dne 14. 2. 2022;
* Senat Fakultete za dizajn, samostojnega visokošolskega zavoda, na korespondenčni seji dne 19. 4. 2022 za redni študij po visokošolskem strokovnem študijskem programu prve stopnje Dizajn za smeri Notranja oprem in Vizualne komunikacije za kraj izvajanja Trzin;
* Senat Fakultete za medije, samostojnega visokošolskega zavoda, na 109. redni seji dne 15. 4. 2022 za redni študij po visokošolskem strokovnem študijskem programu prve stopnje Mediji in novinarstvo za kraj izvajanja Ljubljana;
* Senat Fakultete za zdravstvene in socialne vede Slovenj Gradec, samostojnega visokošolskega zavoda, na korespondenčni seji dne 20. 4. 2022 za redni študij po visokošolskem strokovnem študijskem programu prve stopnje Zdravstvena nega za kraj izvajanja Slovenj Gradec;
* Senat Visoke zdravstvene šole v Celju, samostojnega visokošolskega zavoda, na korespondenčni seji, ki je potekala od dne 20. 4. 2022 do dne 22. 4. 2022 za redni študij po visokošolskem strokovnem študijskem programu prve stopnje Zdravstvena nega za kraj izvajanja Celje.

II

Vlada Republike Slovenije je dala soglasje k povečanju vpisnih mest z omejitvijo vpisa v skladu s sklepom Senata Univerze v Ljubljani z dne 19. 4. 2022 na:

– univerzitetnem študijskem programu prve stopnje Biokemija na Fakulteti za kemijo in kemijsko tehnologijo iz 45 na 50 rednih mest,

– univerzitetnem študijskem programu prve stopnje Oblikovanje tekstilij in oblačil na Naravoslovnotehniški fakulteti iz 30 na 33 rednih mest in

* visokošolskem strokovnem študijskem programu prve stopnje Operativno gradbeništvo na Fakulteti za gradbeništvo in geodezijo iz 60 na 79 rednih mest.

III

Seznam študijskih programov iz I in II točke tega sklepa je kot priloga njegov sestavni del.

IV

Ta sklep se javno objavi na spletnih straneh Ministrstva za izobraževanje, znanost in šport.

Mag. Janja Garvas Hočevar

vršilka dolžnosti generalnega sekretarja

Priloga:

* Seznam vpisnih mest po dodiplomskih in enovitih magistrskih študijskih programih z

omejitvijo vpisa v študijskem letu 2022/2023

Prejmejo:

* Univerza v Ljubljani
* Univerza v Mariboru
* Univerza na Primorskem
* Univerza v Novi Gorici
* Fakulteta za dizajn, samostojni visokošolski zavod
* Fakulteta za medije
* Fakulteta za zdravstvene in socialne vede Slovenj Gradec
* Visoka zdravstvena šola v Celju

V vednost:

* ministrstva
* vladne službe